LHko 5. mailakoak Gernikan eta Gasteizen egon dira - Asti Leku ikastola\nHome » Albisteak » Astiberri » LHko 5. mailakoak Gernikan eta Gasteizen egon dira\nLHko 5. mailakoak Gernikan eta Gasteizen egon dira\n16 Aza, 2018\nAste honetan LHko 5. mailako ikasleek bi irteera pedagogiko izan dituzte. Batetik, A eta B taldeak Gernikara joan dira. Bertan Euskal Foruen eta Lege Zaharren berri izan eta Bakearen Museoan bisita gidatua egin dute. D eta E gelakoak, bestetik, Gasteizen egon dira Eusko Legebiltzarraren funtzionamendua ezagutzen.\nHurrengo astean txango hauek errepikatuko dira baina taldeak aldatuta.\nAsti Lekuko Saskibaloi eguna 2019 Aurreko asteburuan Asti Lekuko Saskibaloi egunaren 4. emanaldia ospatu genuen ikastolan eta aurrekoetan bezala esku hartu zuten familiek oso jardunaldi ederra pasatu zuten. Goizean zehar […]\nGarazi Canales, Coca-Colako Narrazio laburren txapelketako irabazlea Asti Lekuko Garazi Canalesek Euskadiko Talentu Gazteen Coca-Cola lehiaketako 2019. urteko Narrazio Laburren Saria irabazi du, euskarazko modalitatean, estatu mailako finalista izatera pasatu […]\nAsti Lekuko baratzeak badauzka zaindariak Asti Lekuko baratzea oso erritmo onean doa hazten, orain, gainera, haur hezkuntzakoek egindako bi txorimaloren laguntza izanik. Oraindik tartetxo bat falta zaie barazkiei jasotzeko moduan […]


Erakusten 161 - 180 emaitzak -- 834 bilaketa honetara '' Joan edukira\nErakusten 161 - 180 emaitzak -- 834 bilaketa honetara '', Bilaketaren denbora: 0,03s\nnork Izquierdo Iturrioiz, Xabier\nDonostia (Larratxo) : www.irale.hezkuntza.net , 2016\nIlearen analisia (2. zatia) : protokoloa erradiodiagnostikoko teknikarientzat\nnork Zurutuza Salsamendi, Miren Idoia\nEkografia kardiologikoa : protokoloa erradiodiagnostikoko teknikarientzat\nnork Azurmendi Irastorza, Mari Jose\nnork Villamor Mena, Akior\nnork Garrido Rivero, Rubén\nSíntesis S.A. ; Lanbide Ekimena , 2015\nnork Ziordia, Oihane\nnork Larrea Agirre, Edurne\nnork Arriaga Olaeta, Izaskun\nnork Bayer Zabala, Estibaliz\nGasteizko IRALE : www.irale.hezkuntza.net , 2016\nnork Elizondo Macho, Josu\nnork Sáez de Castillo García, Pedro\nGasteizko IRALE : www.irale.hezkuntza.net ,2016\nJasotze topografikoak. Praktikak\nGasteizko IRALE www.irale.hezkuntza.net 2016\nnork Arakistain Arriola, Susana\n: Bilbo (Dolaretxe) : www.irale.hezkuntza.net , 2016 , 2016\nHezkuntza Esku Hartzeko Laguntza : GMHZ Gizarteratzea Komunitaterako zerbitzu soziokulturalak\nnork Alonso Jiménez, María\n: Jakinbai : Altamar , 2015\nLanbide Heziketa 135 Fabrikazio Mekanikoa (Lanbide Arloa) 105 Instalazioa eta mantenimendua (Lanbide Arloa) 84 Mantentze-lan elektromekanikoa (Heziketa Zikloa). Erdi maila 80 Fabrikazio mekanikoko produkzioaren programazioa (Heziketa Zikloa). Goi maila 79 Elektrizitatea eta Elektronika (Lanbide Arloa) Gehiago ... 77 Mekanizazioa (Heziketa Zikloa). Erdi maila 65 Mekatronika Industriala (Heziketa Zikloa). Goi maila 57 Gorputz eta kirol ekintzak (Lanbide Arloa) 56 Administrazioa eta Finantzak (Heziketa Zikloa - LOE). Goi maila 54 Administrazioa eta kudeaketa (Lanbide Arloa) 54 Gizarte eta kultur zerbitzuak (Lanbide Arloa) 45 Automatizazioa eta robotika industriala (Heziketa Zikloa). Goi maila 44 Galdaketa eta pulbimetalurgiaren bidezko produkzioa (Heziketa Zikloa). Goi maila 43 Nekazaritza (Lanbide Arloa) 42 Metal-eraikuntzak (Heziketa Zikloa). Goi maila 41 Osasungintza (Lanbide Arloa) 41 Soldadura eta galdaragintza (Heziketa Zikloa). Erdi maila 39 Administrazio Kudeaketa (Heziketa Zikloa). Erdi maila 38 Gorputz eta kirol ekintzen sustapena (Heziketa Zikloa). Goi maila 37 Sistema elektroteknikoak eta automatizatuak (Heziketa zikloa). Goi maila 34 Ostalaritza eta Turismoa (Lanbide Arloa) 33 Informatika eta komunikazioa (Lanbide Arloa) 30 Garraioa eta ibilgailuen mantenimendua (Lanbide Arloa) 28 Instalazio elektriko eta automatikoak (Heziketa Zikloa). Erdi zikloa 27 Landa inguruneko gorputz eta kirol ekintzen gidaritza (Heziketa zikloa - LOE). Erdi maila 27 Osasungintza (Lanbide Arloa - LOE) 26 Fabrikazio-teknikak (Modulua) 24 Haur hezkuntza (Heziketa zikloa). Goi maila 24 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...\n627 Liburu elektronikoa 107 Baliabide elektronikoa 95 Liburua 5 Bideoa\n406 Elhuyar Hizkuntza Zerbitzuak 211 R-400 52 Euskadi (Autonomia Erkidegoa). Hezkuntza, Unibertsitate eta Ikerketa Saila 31 IRALE (2005-2006 ikasturtea) 30 Euskadi (Autonomia Erkidegoa). Argitalpen Zerbitzu Nagusia 29 IRALE Gehiago ... 27 Di-Da 25 Navascués, Josemari 23 IMH Makina Erramintaren Institutua 22 Mendikoi-Fraisoro Nekazaritza Eskola 21 Debarroko Euskara eta Kirol Zerbitzuak 21 Itsasmendikoi 21 Sarriegi, Andoni 20 IRALE (2017-2018 ikasturtea) 19 IRALE (2015-2016 ikasturtea) 18 Zuriarrain, Eider 17 Jakinbai 17 Larramendi, Usoa 16 Maiz, Mari Jose 15 Bakun Itzulpen eta Argitalpen Zerbitzuak 14 IRALE (2016-2017 ikasturtea) 14 IRALE (2019-2020 ikasturtea) 12 Azkue, Enara 12 Don Bosco GLHBI Institutua 12 Fagor Automation, S. Coop 11 Eskura Itzulpen Zerbitzuak 11 Gorospe Gorostiza, Elisabeth 11 IRALE (2001-2002 ikasturtea) 11 IRALE (2002-2003 ikasturtea) 11 IRALE (2013-2014 ikasturtea) Guztiak ikusi ... gutxiago ...\n830 Curriculumeko baliabideak 757 Interneteko baliabidea 320 EIMAk onetsitako materialak 252 IRALEren materialak 43 Monografiak 7 Erreferentzia-materialak Gehiago ... 6 Bideo didaktikoak 2 Eduki digital didaktikoak 1 Hiztegiak, Entziklopediak eta Atlasak Guztiak ikusi ... gutxiago ...


Igerilekuko irisgarritasuna ezagutarazteko bideoa kaleratu dute IDO taldekoek - - Maxixatzen.eus\nIgerilekuko irisgarritasuna ezagutarazteko bideoa kaleratu dute IDO taldekoek\nInstalakuntza Duinak Orain 2019-07-02 20:56\nInma Urteaga eta Ursula Urteaga igerilekuko erabiltzaileekin hitz egiteko aukera izan dute Instalakuntza Duinak Orain! (IDO) taldekoek. Biek gertutik ezagutzen dituzte igerilekuaren irisgarritasun arazoak, eta bideo honetan ikusi ahalko dira.\nUdan zehar igerilekuaren inguruko hainbat aspektu landuz bideoak egingo ditu Instalakuntza Duinak Orain! (IDO) taldeak. Duela bi urte ere formatu berdinean lanketa sakona egin zuten, zenbait aspektu landuz eta jende desberdinaren iritzia jasoz.\nKiroldegiaren irisgarritasunaren inguruko azterketa egiten ari dira IDO taldekoak Gipuzkoako Kirol Egokituko Federazioarekin batera. Lan horren bidez, helburua da gaur egun kiroldegiak dituen gabeziak identifikatzea. Uda osterako prest izango delakoan daude eta bertako informazioa ere helaraziko diete interesdun guztiei. Egoera aztertuz eta parte hartzea sustatuz egingo duten hirugarren txostena da hau. Plataformako kideek argi dute arazoaren xehetasun guztiak aztertu nahi dituztela, etorkizunean igerilekua egiten bada, gaur egungo eta etorkizuneko beharrei aurre egingo dien igerilekua izateko.\nIgerilekuaren inguruan euren bizipen edo egoera ezagutaraztera eman nahi duen edonor animatu nahi dute taldeko kideek.


ONCEk euro erdi igo du kupoia, eta saria 300.000 euro igo du. | Consumer\nONCEk euro erdi igo du kupoia, eta saria 300.000 euro igo du.\nEguneko txartelaren prezioa 1,5 euro izango da 2003tik aurrera\nItsuen Erakunde Nazionalak (ONCE) euro erdi gehituko du eguneroko kupoiaren prezioa datorren urtetik aurrera, bai eta sariaren zenbatekoa ere, Miguel Carballeda antolakundeko zuzendari nagusiak atzo azaldu zuenez, ONCEren 2002ko balantzea aurkeztu baitzuen.\nHorrela, eguneko kupoia euro batetik 1,5 eurora pasatuko da, eta saria 300.000 eurokoa izango da, bost zifrak eta seriea, eta 59 sari, 33.000 euro bost zifrak. Oraingo saria 100.000 euroko bost sari zen, bost zifra eta bost serieri.\nGainera, hileko ostiral berezian 6 milioi eurotik gorako saria emango zaie bost zifrei eta telesailari, eta 30.000 euroko 59 sari bost zifrei, 2,5 euroko kupoi baten truke.\nHilabeteko igande berezian kupoiak 3 milioi euroko saria banatuko du, eta horietatik 500.000 euro eskudirutan eta 100.000 euro urtean 25 urtean. Txartel horrek 2,5 euro balioko du eta 30.000 euroko 59 sari banatuko ditu. Carballedaren arabera, kupoiaren salmenta suspertzea dute helburu ekintza horiek, ia %3ko beherakada izan baitu diru-sarreretan.\nkupoi once-eu precio-eu


Andrak lanean eta gizonak siestan - Ahotsak.eus\nAndrak lanean eta gizonak siestan\nAndrak lanean eta gizonak siestan Gizonek etxe barruan ez zuten lanik egiten. Soldadu egoten ez zirenean, tailerrean lanean. Solotik etortzen zirenean, etzundu egiten ziren mahai prest egon arte. Bazkalostean andrek dena jaso arte siesta egiten zuten. Gizonezkoak etxean lanean ikusten bekatua zen.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAN-019-025 kodeko bideoa nahi duzula aipatzea: ahotsak@ahotsak.eus\nGizonek etxe barruan ez zuten lanik egiten. Soldadu egoten ez zirenean, tailerrean lanean. Solotik etortzen zirenean, etzundu egiten ziren mahai prest egon arte. Bazkalostean andrek dena jaso arte siesta egiten zuten. Gizonezkoak etxean lanean ikusten bekatua zen.\n- Andrazkoan biherra edo?\n- Makiña bat ein naban neuk be.\n- Eta gizonak?\n- Ba gizonak soldau!\n- Baia soldau ez zien egoten beti.\n- Gizonak lehen gizonak soldau, oin ezkondute gero taillerrien, ezkondute gero taillerrien. Baia bestela soldau gizonak.\n- Etxe barruen ez zeben biherrik eitten.\n- Gizonak? zer dan bez, golperik bez!\n- Baia soloan eta bai.\n- Bai soloan be sarritten andrak urten biher eurretik. Ez gizonak eitten abien, lehenau gizonak eitten abien, solotik etorri ta etzunde paretan zien andrak behixei emon ta mahaixe ipiñi ta bazkarixe atara ta ein artien. Ta gero bazkaritten abien orduen, atzera siestara. Edo zer, zakuek hartun, zaku ganien pareute etzunde ta han, andrak fregeue ein eta inguruek ein artiño. Ta gero solora be sarritten andrak eurretik.\n- Ta andrak ezien etzunduten?\n- Bai zera etzun. Andrak beti eukin biher etxien, etxe barruen. Soluen lelengo eta gero etxera etorritte etxien eta kortan-ta barriro. Oin oin espabillau die pixkat gizonak, oin gizonezkuek oin, oin. Ze lehen gizonak.\n- Ez jakielako erakusten umetatik.\n- Lehenau gizonak biherien ikustie-ta etxien, bueno! pekatue zan.\nAnoetako eskola; bere garaian neskak eta mutilak batera\nNoiz konturatu zinen gizonen eta emakumeen arteko desberdintasun sozialaz?\nNeskek eta mutilek ibilbide desberdina Kezka Dantza Taldean\nArropa garbitzea emakumeen lana\nMutilak pilotan eta tronpan; neskak tortolosetan eta txantxurriketan


EAJk fiskalari eskatu dio Egunkaria auziaren amets gaiztoarekin bukatzeko. - Gipuzko Buru Batzarra\nGaurko albistea da Egunkaria auziko epaileak, Carmen Zubimendik, auzi ekonomikoa artxibatu duela, ustezko delituak preskribatuta daudelako. Hala ere, fiskalak bost eguneko epea du epailearen erabakiari helegitea aurkezteko. Horren harira, EAJ-ren batzarkide-taldearen bozeramaile, Markel Olanok fiskalari eskatu dio Egunkaria auzia berriz irekitzeko helegitea ez aurkezteko.\nEra berean, Olanok honakoa gogorarazi du: “hamaika urte pasa eta gero, badirudi Egunkaria auzia amaitzear dagoela. Eta auzia berriro gogoratzerakoan, auzipetuak eta pasa duten sufrimendu guztia datozkit gogora”. Hortaz, batzarkide-talde jeltzalearen bozeramaileak auzipetu guztiei elkartasuna adierazi die.\nMarkel Olanok, halaber, esan du Egunkaria auzia hasieratik oinarririk gabekoa izan dela. Hori dela eta, Olanoren ustez, auziaren amets gaiztoarekin amaitu beharra dago eta, une honetan, hori fiskalaren esku dago. Beraz, fiskalari eskatzen diogu epailearen erabakia errespetatzeko eta auzia berriro irekitzeko helegitea ez aurkezteko.


SIGLAK IRAKURTZEN, SIGLAK DEKLINATZEN — EIZIE Elkartea\nEz da siglen gaia berria plaza honetan. 2008an, Irene Arraratsek lan luze bat argitaratu zuen Siglen deklinabidea izenburupean. Oraingo honetan, han zehaztutako puntu batzuk berriro agertuko dira, eta, alde horretatik, ez da berrikuntza handirik izango. Hala ere, egunerokoan nabari da —nabari dut— siglak oraindik zalantza-iturri gertatzen zaizkiela —zaizkigula—, batzuetan, itzultzaile eta idazleoi. Horregatik, eskema bat eta irizpide-sorta bat plazaratzea da lantxo honen helburua, inori lagungarri gertatzen bazaio (edo, bestela, eztabaidagai izatea da helburua, inori eztabaidagarri gertatzen bazaio).\n1. Sigla laburtzapen-mota bat da\n2. Sigla zer den, akronimoa zer den, sigla lexikalizatua zer den\n3. Sigla eta akronimo mistoak (letrak eta sinboloak nahasian)\n4. Sigla izen arrunta edo izen berezia izan daiteke, zer ordezkatzen duen\n5. Sigla irakurri ala siglak ordezkatzen duena irakurri?\n6. Siglen irakurketa\n6.1. Irakurketa silabikoa\n6.2. Letrakako irakurketa\n6.3. Irakurketa mistoa\n7. Zalantzak siglak irakurtzean\n8. Erdaretan ere, zakurrak oinutsik\n9. Siglen deklinabidea\n9.1. Kasu berezi bat: sigla arrunta eta -a letraz amaitua nola deklinatu?\n10. Sigla teknikoen deklinabidea\n11. Erreferentea izendapen berezia eta plurala duten siglen deklinabidea\n12. Zalantzak sailkatzean\n13.1. Marratxoa bai ala ez?\n13.2. Siglak letra etzanez?\nUnitate lexikoen adierazpen laburtuei laburtzapen deritze. Laburtzapenak baliabide grafikoak dira, eta hitz edo adierazpen konplexuak idazkeran modu laburtuan irudikatzeko balio dute. Laburtzapen grafikoak egiteko, bi prozedura daude: laburdurak eta siglak (Gaur egun, bi prozedura bereiziak badira ere, jatorri bera dute. Esan daiteke sigla muturreko laburdura dela, hitza hasierako letrara laburtzea dela siglatzea).\nSinboloak ere laburtzapentzat jo ohi dira, baina, adiera hertsian, ez dira laburtzapen, zeren eta ez baitira hitzen edo hizkuntza-adierazpenen laburtzapenak, baizik eta kontzeptuen zuzeneko adierazpen grafiko egonkor eta normalizatuak, letra bidezkoak zein (Ag ⇒ zilar; W ⇒ ohm) alfabetokoak ez diren bestelako zeinu bidezkoak (° ⇒ gradu); ideogramak dira.\nSigla bat da adierazpen lexikal konplexu bat (gehienetan, izen-sintagma bat izaten da) osatzen duten hitzen (edo hitz nagusien) hasierako letrekin osatutako hitza. Printzipioz, siglaren letra guztiak maiuskulaz idazten dira. Adibidez, OEH (Orotariko Euskal Hiztegia), GKE (gobernuz kanpoko erakundea). Sigla hitz arrunt gisa (silaba-multzo gisa) ahoskatzeko modukoa bada, akronimo deritzo. Adibidez, FIFA (Fédération Internationale de Football Association), OTA (ordenagailu bidezko tomografia axiala). Baina akronimo hitzak badu beste adiera bat: akronimoa da haren osagai diren hitzetariko baten edo gehiagoren letra batekin baino gehiagorekin osatzen den sigla. Adibidez, ARKO (Arrasateko Komunikabideak), AFNOR (Association Française de Normalisation). Azken definizio horren arabera, bulegotika (bulego + informatika), informatika (informazio + automatika), Gestapo (Geheime Staatspolizei) edo Benelux (België, Nederland en Luxemburg) akronimoak dira, baina, jatorria gorabehera, hiztunak ez ditu siglatzat hartzen.\nLexikalizazioa siglen berezko ezaugarrietako bat da. Erabiliaren erabiliaz, hitz arrunt bilaka daitezke; hori gertatzen denean, galdu egiten dute sigla-izaera, eta minuskulaz idazten dira; irakurketari zein deklinatzeari dagokienez, hitz arruntak dira. Halakoak dira, adibidez, laser (light amplification by stimulated emission of radiation), radar (radio detection and ranging), modem (modulator-demodulator) edo hies (hartutako immunoeskasiaren sindromea). Lexikalizatuz gero, utzi egiten diote sigla izateari, eta, horrenbestez, azterlantxo honetan ez dira kontuan hartuko.\nSiglak osatzean, gertatzen da, inoiz, letrez gainera alfabetokoak ez diren beste zeinuak ere agertzea, hala nola zenbakiak edo beste era bateko sinboloak. Halakoetan, zeinuaren edo zenbakiaren izena irakurtzen da, eta letraz osatutako atala dagokion prozeduraren arabera irakurtzen da. Adibidez:\nMP3 formatua [eme-pe-hiru], I+G jarduerak [i-gehi-ge], 3D espazioa [hiru-de], G10 taldea [ge-hamar], M15 gizarte-mugimendua [eme-hamabost], RPG III (Report Program Generator III) [erre-pe-ge hiru].\nSiglak ordezkatzen duen adierazpena edo izendapena —siglaren erreferentea, alegia—, arrunta edo berezia izan daiteke.\nIzen berezia zer den eta zer ez den bereizteko, irizpide semantikoa erabili ohi da. Irizpide horrek esanahiari erreparatzen dio. Izen bereziaz adierazten dena bakarra da, ezaguna da, zehatza da. Izen bereziak erreferente elkartu bat du. Erreferentzia zehatza du; izen arruntak, berriz, kategoria jakin bateko elementuei izena emateko erabiltzen dira. Izen bereziek ez dute esanahirik, izen arruntek ez bezala; definizioz, bakarrak dira, eta izendatzeko balio dute.\nSigla bidez adierazten diren izendapen berezi gehien-gehienak izen arruntez, edo izen bereziz eta arruntez, osatuta daude, eta, ohiko izen bereziek ez bezala, determinatzailea hartu ohi dute:\n• Euskadiko Orkestra Sinfonikoa\n• Arrasateko Komunikabideak\nAlegia, sinfoniko eta komunikabide hitzak izen arruntak dira, eta, arruntak diren aldetik, determinatzailea hartzen dute. Hala ere, hitz arrunt horiek barnean dituzten izen-sintagmak (Euskadiko Orkestra Sinfonikoa eta Arrasateko Komunikabideak) izendapen bereziak dira, izen-sintagma horietako bakoitza erakunde bat adierazten baitu (horregatik idazten dira hasierako letra larriz izen-sintagma osatzen duten hitzak). Halakoak adierazpen izendatzaileak dira, erreferente bakarra dute (erakundea, gertaera, artelana..), eta haien funtzioa identifikatzailea eta bereizlea da. Adierazpen izendatzaileok egitura finkoa dute, egonkorra; alegia, haien osagaiak ezin dira aldatu, edo ezin da osagai berririk sartu adierazpena aldatu gabe: osagaietan aldaketarik sartuz gero, beste errealitate baten izendapen identifikatzaile bat sortuko da (Nafarroako Unibertsitatea eta Nafarroako Unibertsitate Publikoa erakunde desberdinak dira). Gainera, adierazpen izendatzaileetan, haien osagaien esanahien konbinazioa ez dagokio, nahitaez, aipatzen duten erreferentearen izaerari, haren inguruko informazioa ematen badu ere. Adibidez, Amnistia Internazionala ez da amnistia bat, baizik eta giza eskubideen aldeko elkarte bat; Arrasate Euskaldun Dezagun ez da desira bat adierazteko perpaus bat, baizik eta Arrasate euskaldundu nahi duen elkarte bat. Horrek guztiak frogatzen du adierazpen izendatzaileak izen bereziekin parekagarriak direla.\na) Siglak ordezkatzen duen izendapena arrunta bada, siglak determinatzailerik gabeko sintagma ordezkatzen du. Horregatik, dagokion determinatzailea eransten zaio siglari, izen arruntei bezala:\n• DDTa : dikloro difenil trikloroetanoa\n• GEOak: genetikoki eraldatutako organismoak\nb) Siglak ordezkatzen duen izendapena berezia bada, siglak izendapen osoa ordezkatzen du, determinatzailea barne:\n• EOS: Euskadiko Orkestra Sinfonikoa (eta ez *EOSa)\n• ARKO: Arrasateko Komunikabideak (eta ez *ARKOak)\nBereizketa hori funtsezkoa da, eta ondorioak ditu siglak deklinatzeko orduan.\nIrakurlearen edo hiztunaren aukera da sigla irakurtzea/esatea edo siglaren jatorrian dagoen izendapen konplexua irakurtzea/esatea. Sigla oso ezaguna ez denean edo lehen aldiz aurkezten denean, ohikoa da siglaren erreferente osoa adieraztea. Adibidez, EIA ikusi testuan baina Europako Ingurumen Agentzia esatea edo irakurtzea. Hori norberaren aukera da, eta, gainera, gerta daiteke, eta gertatzen da, aukera hori baliatzea edo ez baliatzea unearen, publikoaren edo egoeraren arabera. Horregatik, hori kontuan hartu gabe deklinatu behar lirateke siglak testuan; alegia, sigla beti sigla gisa irakurriko dela pentsaturik deklinatu behar litzateke. Gero, irakurleak bere hautua egingo du. Bestela, ezinezkoa da siglak sistema koherente baten arabera deklinatzea.\nSiglek hitz izan nahia dute. Siglen hitz-bokazio hori orokorra da, ez da euskaraz bakarrik gertatzen. Hitz-bokazio horregatik, sigla batzuk lexikalizatu eta hitz bihurtzen dira, sigla-izaera galdurik.\nIrakurketari dagokionez, ordezkatzen duten adierazpena garatu gabe irakurtzen dira siglak. Hori dute bereizgarri nagusi laburduren eta sinboloen aldean. Laburdurak idatzi egiten dira, baina ez dira irakurtzen. Adibidez, K.a. V. mendean idazten bada ere, Kristo aurreko V. mendean idatzita balego bezala irakurtzen da, eta ez *[ka-a bosgarren mendean]. Sinboloekin, beste hainbeste gertatzen da. Adibidez, balea 15 m luze zen idazten bada ere, balea 15 metro luze zen idatzita balego bezala irakurtzen da, eta ez *[balea 15 eme luze zen].\nHiztunak sigla irakurtzeko hautatzen duen modua (silabaka edo letraka) sigla osatzen duten letren antolaerak erabakitzen du, baita siglaren tamainak berak ere (sigla zenbat eta laburragoa izan, hainbat aukera gutxiago hitz moduan irakurria izateko); hau da, faktore formalek erabakitzen dute. Baina ez dira faktore bakarrak, badira-eta faktore ez-fonologikoak ere: historikoak, soziologikoak eta lexikalak.\nSiglak irakurri egin behar dira, eta, irakurtzeko, haien formak eskatzen duen prozedura erabiltzen da; hau da, siglaren gorputz grafikoaren irakurgarritasunak erabakitzen du irakurtzeko prozedura: irakurketa silabikoa, letrakako irakurketa edo irakurketa mistoa.\nSigla askoren egitura arazorik gabe egokitzen da euskararen silaba-egiturara, eta, horrenbestez, arazorik gabe irakur daitezke silaba-segida gisa, edozein hitz irakurtzen den moduan. Beraz, printzipioz, sigla hitz bat balitz bezala irakurtzeko modukoa bada, hala irakurtzen da edo hala irakurtzeko joera dago. Adibidez:\nEIZIE [ei-zi-e] (Euskal Itzultzaile, Zuzentzaile eta Interpreteen Elkartea)\nOLBE [ol-be] (Opera Lagunen Bilboko Elkartea)\nGAO [ga-o] (Gipuzkoako Aldizkari Ofiziala)\nBadira sigla asko ahoskatzen zailak, edo, besterik gabe, ahoskaezinak, euskararen silaba-egiturarekin bat ez datozelako. Halakoetan, sigla letraka irakurtzen da, letreiatu alegia, sigla osatzen duen letra bakoitzaren izena esanez. Adibidez:\nKPI [ka-pe-i] (kontsumoko prezioen indizea)\nGKE [ge-ka-e] (gobernuz kanpoko erakundea)\nLHK [ele-hatxe-ka] (Lan Harremanen Kontseilua)\nZenbaitetan, siglak bi atal izaten ditu ahoskagarritasunari dagokionez: bata ahoskagarria da, eta bestea ahoskagaitza. Halakoetan, irakurketa silabikoa eta letrakako irakurketa konbinatu egiten dira: atal ahoskagarria silabaka irakurtzen da, eta atal ahoskagaitza letreiatu egiten da. Adibidez:\nCD-ROM [ze-de-rom] (Compact Disk Read-only memory)\nPSOE [pe-soe] (Partido Socialista Obrero Español)\nJPEG [jota-peg] (Joint Photographic Experts Group)\nKasu gehienetan, zalantzarik gabe erabakitzen du hiztunak nola irakurri sigla; silabaka, letraka edo bietara. Baina bada zalantza eragiten duenik, edo aukera teoriko bat baino gehiago duenik ere (eta albo-erdaren eragina ere kontuan hartzekoa da, jakina). Zenbait kasu eta azpikasu daude.\nSigla bi letraz osatuta egonik:\n• kontsonante + bokal hurrenkera dagoenean, silabaka irakur badaiteke ere, letraka irakurri ohi da:\nBI [be-i] (Batxilergo-institutua), FA [efe-a] (foru-aldundia), GE [ge-e] (guraso-elkartea; garapen-ekintza), LO (lurralde-ordezkaritza), MU (Mondragon Unibertsitatea), SA (Sozialista Abertzaleak; sozietate anonimoa).\n• bokal + kontsonante hurrenkera dagoenean, letraka irakurtzen da:\nAN [a-ene] (Aliantza Nazionala), EP [e-pe] (Europako Parlamentua), EB [e-be] (Europar Batasuna; Ezker Batua; Euskal Batasuna).\n• bokal + bokal hurrenkera dagoenean, letraka irakurtzen da; hau da, batzuetan aukera izanik ere, ez da diptongotzat jotzen:\nAI [a-i] (Amnistia Internazionala), EA [e-a] (Eusko Alkartasuna), EI [e-i] (Eusko Ikaskuntza), EO [e-o] (eguneko ospitalea), UA [u-a] (Unidad Alavesa).\nSigla hiru letraz osatuta egonik:\n• bokal + bokal + kontsonante edo bokal + bokal + bokal hurrenkera dagoenean, letraka:\nAED [e-e-de] (Arrasate Euskaldun Dezagun), AEK [a-e-ka] (Alfabetatze Euskalduntze Koordinakundea), AEB [e-e-be] (Ameriketako Estatu Batuak), EAE [e-a-e] (Euskal Autonomia Erkidegoa), EAB [e-a-be] (Europako Agiri Bakuna), UEU [u-e-u] (Udako Euskal Unibertsitatea).\n• Batzuekin zalantza egin daiteke, batez ere bokal + bokal + kontsonante multzoan azken kontsonantea L (AOL, America On Line: [a-o-ele / a-ol]) , N (UON, University of Nairobi: [u-o-ene / u-on]), R (UAR, Unidad de Acción Rural; [u-a-erre / u-ar]) edo S (EOS, Euskadiko Orkestra Sinfonikoa: [e-o-ese / e-os]) denean.\nIkusten denez, irakurketak ondorioak ditu deklinatzean. Beraz, hobe litzateke salbuespenik ez egitea. Salbuespenik ez egitea idazteko orduan; hau da, bokal + bokal + kontsonante edo bokal + bokal + bokal hurrenkeran beti letrakako irakurketa erabiliko balitz bezala deklinatzea. Ez dakit arrakasta izateko aukera handirik duen aurreko proposamenak, baina, sistematikotasunik gabe, nekez lortuko dugu uniformetasuna deklinatzean (norbaitek esango du arazo txikia dela eta ez dela lehentasuna, eta ez zaio arrazoirik faltako ziur asko, baina, adibidez, lan kolektibo batean komeniko litzateke uniformetasuna lortzea).\n• kontsonante + bokal + kontsonante, edo kontsonante + bokal + bokal (bokalak desberdinak badira) edo bokal + kontsonante + bokal hurrenkera dagoenean, silabaka:\nEKE (Euskal Kultur Erakundea), EGA (Euskararen Gaitasun Agiria), ENA (École Nationale d’Administration), ETE (enpresa txiki eta ertainak), ZAU (zainketa aringarrietako unitatea), ZIU (zainketa intentsiboetako unitatea), TAO (trafiko eta aparkamenduaren ordenazioa), baina DEE (Drogak Eragindakoen Elkartea): [de-e-e] eta ez [de-e]), TIR (Nazioarteko Errepide Garraioa), TAC (urteko harrapaketa kopurua), SIS (Schengengo informazio-sistema).\n• Baina zalantza ere izaten da batzuetan. Adibidez, hauek ere silabaka irakurtzekoak dira?:\nTAT (Torturaren Aurkako Taldea), BAB/BAM (Baiona-Angelu-Miarritze), PEF (Prestakuntzako Europako Fundazioa), NEZ (norberaren erregistro-zenbakia) (baina BEZ siglarekin ez dugu arazorik; sistematikoki hitz moduan irakurtzen dugu).\nGorago esan bezala, printzipioz, hobe horretan salbuespenik ez egitea. Baina salbuespentzat jo behar da h kontsonantea; Hegoaldean behintzat mutua denez, siglan gertatzen denean sigla letraka irakurtzen da: EHE (Euskal Herrian Euskaraz), EHU (Euskal Herriko Unibertsitatea), HEO (Hizkuntza Eskola Ofiziala). Dena den, hasieran edo erdian gertatzen denean, ez du ondoriorik deklinatzeari dagokionez.\n• kontsonante + kontsonante + bokal hurrenkera dagoenean, printzipioz, letraka:\nKPI (kontsumoko prezioen indizea), JBA (jatorrizko bertsioa azpitituluekin), GKE (gobernuz kanpoko erakundea), FBI (Ikerketa Bulego Federala).\nEuskaraz, batzuetan, sigla irakurtzeko moduari buruzko zalantzak baditugu, ez dugu pentsatu behar gure hizkuntzaren estandarizazio-maila eskasaren ondorio baino ez dela eta erdaretan holako arazorik ez dagoela. Kontua da gure albo-erdaretan eta erdara nagusietan hitzak ez direla deklinatzen (singular-pluralak eta maskulino-femeninoak kenduta); beraz, erdara horietan irakurketa-aldaerek ez dute, alde horretatik, ondoriorik.\nIngelesezko Wikipediak, adibidez, honela dio (http://en.wikipedia.org/wiki/Acronym):\nThere is also some disagreement as to what to call abbreviations that some speakers pronounce as letters and others pronounce as a word. For example, the terms URL and IRA can be pronounced as individual letters: /ˌjuːˌɑrˈɛl/ and /ˌaɪˌɑrˈeɪ/, respectively; or as a single word: /ˈɜrl/ and /ˈaɪərə/, respectively.(…)\n(…) les locuteurs qui ont connu la dernière guerre rendent BOF par /beoɛf/; mais les jeunes gens qui n’ont pas hérité cette prononciation de leurs aînés disent maintenant souvent /bɔf/. (…) Je me rappelle une émission télévisée d’il y a quelques années relatant une grève des universités au cours de laquelle le journaliste rendait ATOS par /ateoɛs/, alors que les représentants des syndicats et du Ministère employaient la prononciation courante /atɔc/. A l’inverse, une relation affective — de mépris ou de tendresse par exemple — avec la réalité siglée peut inciter à rendre le sigle sous sa forme lue, même si sa composition s’oppose à ce moded’oralisation. Je me souviens d’avoir heurté des militants en rendant PSU par /psy/: ils prenaient ce qui, de ma part, était plutôt une marque de sympathie pour une marque de dédain. Dans les cas de ce type, l’oralisation peut recourir à des procédés tout à fait étrangers à la lecture ordinaire, comme des épenthèses (e.g. JCR /ʃkrœ/), des métathèses (e.g. RATP /rtap/), des suppressions (e.g. SNCF / snœf /), des altérations (e.g. BEPC / bɛps/), ou même à des amas consonantiques réputés imprononçables (e.g. PMU /pmy/).\nLa pronunciación de la sigla URSS varía según la zona: /urs/ (España y algunas zonas de América), /uerreeseese/ (algunas zonas de América).\nEllo por no entrar en el peliagudo problema de los muchos casos en los que resulta difícil dilucidar si el ejemplo analizado es una auténtica sigla o una abreviatura compuesta: ¿una forma como AECC (Asociación Española Contra el Cáncer) se lee deletreada o se actualiza completamente? Esta duda surge continuamente cuando se recogen materiales escritos cuya realización oral se desconoce.\nHiru faktorek erabakitzen dute siglen deklinabidea:\na) Siglaren erreferentea berezia (1) ala arrunta (2) den.\nSiglak deklinatzeko orduan, lehen-lehenik, siglaren erreferentea izendapen berezia ala arrunta den ikusi behar da. Izan ere, gainerako izenak deklinatzeko orduan bezala, hori jakin behar da lehenengo, zein deklinabide-paradigma dagokion jakiteko.\nb) Sigla letraka (1) ala silabaka (2) irakurtzekoa den.\nBigarrenik, sigla nola irakurtzen den ebatzi behar da. Sigla letraka irakurtzekoa bada, beti bokalez amaitua izango da, letra guztien izenak bokalez amaitzen baitira. Bestela, sigla hitz arrunt gisa irakurtzekoa bada, silabaka alegia, gerta daiteke sigla kontsonantez bukatzea edo bokalez bukatzea, eta, horren arabera, deklinabide-atzizkian aldaketak gertatzen dira.\nc) Sigla bokalez (1) ala kontsonantez (2) amaitzen den.\nAzkenik, gainerako hitzak deklinatzean bezala, amaierari erreparatu behar zaio dagokion paradigma aplikatzeko.\nHorrenbestez, hiru faktore horien konbinazioaren ondorioz, 6 aukera daude sigla deklinatzeko; hiru aukera erreferentea berezia bada (1.1., 1.2.1. eta 1.2.2.), eta beste hiru aukera erreferentea arrunta bada (2.1., 2.2.1. eta 2.2.2.), eskema honetan ageri den moduan:\n1. Erreferentea izendapen berezia da\n1.1. Letraka irakurtzen da. Beraz, bokalez amaitua: Mosku bezala deklinatzen da\n1.2. Silabaka irakurtzen da\n1.2.1. Bokalez amaitua: Mosku bezala deklinatzen da\n1.2.2. Kontsonantez amaitua: Vladivostok bezala deklinatzen da\n2. Erreferentea izendapen arrunta da\n2.1. Letraka irakurtzen da. Beraz, bokalez amaitua: etxe bezala deklinatzen da\n2.2. Silabaka irakurtzen da\n2.2.1. Bokalez amaitua: etxe bezala deklinatzen da\n2.2.2. Kontsonantez amaitua: autobus bezala deklinatzen da\nAA (Alkoholiko Anonimoak)\nErreferente bakarreko izendapen baten sigla da, izendapena pluralekoa bada ere.\n• Siglaren erreferentea izendapen berezi bat da: erakunde bat.\n• Letraka irakurtzen da [a-a]. Deklinatze-ondorioetarako, bokalez bukatzen da [aa].\nBeraz: NOREN: AAren; NORK: AAk.\nAHT (abiadura handiko trena)\n• Siglaren erreferentea izendapen arrunt bat da: tren-mota bat.\n• Letraka irakurtzen da [a-hatxe-te]. Deklinatze-ondorioetarako, bokalez bukatzen da [ahatxete].\nBeraz: NOREN: AHTaren; NORK: AHTak.\n• Silabaka irakurtzen da [an-zus]. Deklinatze-ondorioetarako, kontsonantez bukatzen da [anzus].\nBeraz: NOREN: ANZUSen; NORK: ANZUSek.\nAZL (administrazio eta zerbitzuetako langileak)\nErreferente bat baino gehiago biltzen du: pluralean deklinatu ohi da.\n2011-2014 aldirako ere, AZLak prestatzen eta teknologia berriak sartzen.\n• Siglaren erreferentea izendapen arrunt bat da.\n• Silabaka irakurtzen da [a-zeta-ele]. Deklinatze-ondorioetarako, bokalez bukatzen da [azetaele].\nBeraz: NOREN: AZLen; NORK: AZLek.\nHala ere, gerta daiteke pluralean ez deklinatzea: bi irakasle, guraso bat, ikasle bat eta AZL bat.\n• Siglaren amaiera silabaka irakurtzen da [ze-sik]. Deklinatze-ondorioetarako, kontsonantez bukatzen da [zesik].\nBeraz: NOREN: CSICen; NORK: CSICek.\n• Silabaka irakurtzen da [de-uve-de]. Deklinatze-ondorioetarako, bokalez bukatzen da [deuvede].\nBeraz: NOREN: DVDaren; NORK: DVDak.\nIKT (informazioaren eta komunikazioaren teknologiak)\n• Siglaren erreferentea izendapen arrunta da, eta, eskuarki, pluralean erabiltzen da.\n• Letraka irakurtzen da [i-ka-te]. Deklinatze-ondorioetarako, bokalez bukatzen da [ikate].\nBeraz: NOREN: IKTen; NORK: IKTek.\n1) PCR (Parti communiste réunionnais). 2) PCR (polimerasaren kate-erreakzioa)\n• Lehen kasuan, siglaren erreferentea izendapen berezi bat da; bigarrenean, siglaren erreferentea izendapen arrunt bat da.\n• Bi kasuetan, sigla letraka irakurtzen da [pe-ze-erre], eta, deklinatze-ondorioetarako, bokalez bukatzen da [pezeerre].\nBeraz: 1) NOREN: PCR-ren; NORK: PCRk. 2) NOREN: PCRaren; NORK: PCRak.\nGorago adierazi den moduan, siglak hitzak dira, eta hitzak bezala deklinatzen dira. Baina, hitzak deklinatzean, badakigu a + a ⇒ a eta a + e⇒ e aldaketak gertatzen direla.\nSigletan, ez dago arazo larririk a + a ⇒ a egiteko. Adibidez, har ditzagun RNA (azido erribonukleikoa) eta LAA (lurraldearen antolamendurako artezpideak). Izendapen arruntak dira biak. Deklina ditzagun siglak erabiliz:\nSailkatu itzazu azido erribonukleikoak.\nSailkatu itzazu RNAk.\nLurraldearen antolamendurako artezpideak planifikazio-ereduaren oinarrian daude.\nLAAk planifikazio-ereduaren oinarrian daude.\nBaina NOREN kasuan deklinatzean, anbiguotasuna gertatzen da:\nAzido erribonukleikoaren egitura\nHala deklinatuz gero, RNA izendapen berezien moduan deklinatzen da (adibidez, Royal Nepal Airlines edo Ràdio Nacional d'Andorra erakundeen siglak deklinatzen diren bezala).\nEta kasu-sinkretismoa ere gertatzen da. Adibidez, RNAk hitzak (gutxienez) bi irakurketa ditu: RNA izen arruntaren absolutibo plurala (azido erribonukleikoak) eta RNA izen bereziaren ergatibo singularra (Ràdio Nacional d'Andorrak).\nNolanahi ere, ez da arazo larria, testuinguruak argituko baitu zeri dagokion bakoitza.\nBestalde, a + e⇒ e ezin da egin sigla desitxuratu gabe. Adibidez:\nAzido erribonukleikoen sailkapena.\n*RNen sailkapena / *RNEn sailkapena. Honela ez da desitxuratzen: RNAen sailkapena.\nLurraldearen antolamendurako artezpideen aldaketa.\nLAen aldaketa / *LAEn aldaketa // Honela ez da desitxuratzen: LAAen aldaketa.\nNola jokatu? Hezkuntza Sailaren Ortotipografia lanak, esplizitatzen ez badu ere, aldaketak ez egitea aldezten du adibideetan:\nNire ustez, a + a⇒ a kasuan, ez dago arazorik. Lasai egin liteke NAren zenbakia eta DMAk ugariak dira gisakoak. Gainera, bada kontu bat Ortotipografia lanak adibideetan erakusten ez duena. NA-aren eta DMA-ak egin behar bada, nola jokatu behar da absolutibo singularrean?\n(??) NA-a eta DMA-a.\n(??) OTA-a gero eta gehiago erabiltzen da. (OTA: ordenagailu bidezko tomografia axiala)\nNire ustez, nekez nagusituko da NA-a eta OTA-a gisako moldea (Eta, bestalde, absolutiborako NA, OTA egitea, eta gainerakoetan NA-aren, NA-ari, NA-ak egitea asko konplikatzea da).\na + e⇒ e kasuan, berriz, ezinezkoa da egitea, sigla desitxuratu egingo baita. Beraz, honela:\nAzido erribonukleikoen sailkapena\nLurraldearen antolamendurako artezpideen aldaketa\nTelefono mugikor berriek PDAen funtzio guztiak dituzte (PDA: personal digital assistant)\nSiglak, teknikoak izan zein bestelakoak izan, siglak badira, gainerako siglak bezala deklinatu behar lirateke. Alde horretatik, Hezkuntza Sailak 2011n argitaratutako Zientzia eta teknikako euskara arautzeko gomendioak laneko “III.4.2.3. Informatikako siglak eta beste zenbait “ atala, oro har zuzena eta egokia bada ere, azpipuntu batean ageri den baieztapen bat ez zait egokia iruditzen. Honela dio:\nIzen bereziak laburtzera jotzen denean, haien adierazia irakurtzen da beti, eta horren arabera lotzen zaizkio atzizkiak.\nSigla-itxurakoak izanik ere, halakoak ez dira benetako siglak:\n• VB (Visual Basic; «visual basic»): VBi buruzko artikuluak; VBen ezaugarriak.\n• IE (Internet Explorer; «internet explorer»): IE-en moteltasuna.\nNire ustez, ikuspegi horren oinarria ez da egokia. Zergatik ez da VB (Visual Basic) benetako sigla? Sigla ez bada, zer da? Laburdura ez da, laburdurak puntuz idazten direlako. Eta sinboloa ere ez da, programazio-lengoaiek ez baitute sinbolorik. Ingelesez, behintzat, garbi agertzen da siglen zerrendetan. Badira sigla asko, teknikoak eta ez-teknikoak, irakurri beharrean haien erreferentea esplizitatuz erabiltzen direnak, baina hori irakurlearen aukera da, sigla guztietarako balio duen aukera, eta irakurleak sigla esan beharrean haren adierazia irakurtzeko aukera egiteagatik ez du galtzen siglak bere siglatasuna. Eta, bestalde, “haien adierazia irakurtzen da beti” oso baieztapen biribila da. Beti? Euskaraz bakarrik ala beste hizkuntzetan? Ala gaztelaniaz gertatzen den zerbait da?\nHorregatik, sigla deklinatzeko orduan, ez da komeni adieraziaren arabera deklinatzea, hori aldakorra baita. Adibidez, VB sigla horretatik eratorri diren VBA (Visual Basic for Applications) edo VBS (Visual Basic Script) siglekin zer gertatzen da? Haiek ere ez dira irakurtzen? Ez dira irakurri behar? Ez dira benetako siglak? Bide horretatik abiatuta, desaraura goaz.\nKanpoko hitzen deklinabidearekin parekatzeko moduko arazoa da. Adibidez, nola deklinatu behar dugu genitiboan Shakespeare, Yorkshire, Wroclaw edo Calais? Ahoskatzen den bezala ([xespirren], [jorkxairren], [brotswefen] eta [kaleren]) ala idatzitakoa euskaraz irakurriko genukeen bezala ( [xakespeareren], [jorkxireren], [wroclawren] eta [kalaisen])?\nEuskaltzaindiak, leku-izenetarako, gomendio hau eman zuen (158. araua):\nKanpoko leku-izen baten idazkera eta ahoskera bat ez datozenean eta izena deklinatu behar denean, honela joka daiteke deklinabide-atzizkia eransteko orduan:\nIdatzizkoan, idatzizkoari erreparatuta ezarriz deklinabide-atzizkia, hau da, azken letra kontsonantea bada, kontsonantez amaitutako hitzak bezala deklinatuz; azken letra bokala bada, bokalez amaitutako hitzak bezala deklinatuz. Adibidez:\nYorkshire: Yorkshireren, Yorkshiren, Yorkshireko...\nCreuse: Creuseko, Creusen...\nCalais: Calaisen, Calais(e)ko, Calaisi...\nSiglen kasura itzulita, berdin jokatzea iruditzen zait irizpide zuhur bakarra. Siglak deklinatzeko, sistema bat minimoki koherentea behar da. Sigla irakurtzea edo siglak ordezkatzen duena irakurtzea irakurlearen aukera da, eta horrek ez luke eragin behar deklinatzeko sisteman.\nHorrelakoak dira sigla batzuk. Adibidez:\nAA (Alkoholiko Anonimoak), ARKO (Arrasateko Komunikabideak), AEB (Ameriketako Estatu Batuak), SA (Sozialista Abertzaleak), IK (Iparretarrak), ET (Eusko Trenbideak), MGM (Mugarik Gabeko Medikuak), AAB (Amnistiaren Aldeko Batzordeak)…\nOrain arte azaldutakoan garbi agertu den bezala, sigla deklinatzen da beti, eta ez siglak ordezkatzen duena. Hori da siglaren bereizgarririk behinena, eta horretan desberdintzen da laburduratik eta sinbolotik. Horrenbestez, erreferentea izendapen berezia eta plurala denean ere, sigla deklinatzen da:\nErakunde autonomo moduan bidea hasi zuen ARKOk (Irakurketa: [ar-kok]).\nSAren aurrekariak eragina izango du Legebiltzarreko Mahaiak EHAKri buruz har dezakeen erabakian (Irakurketa: [ese-aren]).\nIK-k polizia indarrei leporatu zion gorpua desagerrarazi izana (Irakurketa: [i-kak]).\nAEBk Gene Cretz izendatu du kargu horretarako (Irakurketa: [a-e-bek]).\nAABren eta Segiren helegiteak atzera bota ditu EBko Justizia Auzitegiak (Irakurketa: [a-a-beren]).\nIrakurleak erabakiko du kasu bakoitzean, beti bezala, sigla irakurriko duen ala siglaren erreferentea esplizitatuko duen.\nBerria egunkariak AEB sigla salbuespentzat jo, eta pluralez deklinatzen du (AEBak, AEBek, AEBetan…); erreferente berezi plurala duten gainerako siglekin, ordea, ez du hala jokatzen (SA, AAB, IK…). Hala, Berriaren interpretazioan, AEB da sigla bakarra irakurtzen ez dena; hala, badirudi irakurleari adierazten zaiola ezin duela [a-e-be] irakurri, sigla hori ez dela benetako sigla. Siglak deklinatzeko sistemaren koherentziaren ikuspegitik, Berriak egiten duen salbuespen hori aberrazio bat da (Badaezpada, ez bedi inor haserre; adiera honetaz ari naiz: aberrazio: normal edo logiko dirudienetik ateratzea); kontzeptualki, Ameriketako Estatu Batuak sigla bidez adierazteko AEBak idaztea Euskal Herriko Unibertsitatea sigla bidez adierazteko EHUa idaztea bezain desegokia da.\nBatzuetan, gutxitan bada ere, ez da hain erraza ebazten sigla baten erreferentea izendapen arrunta ala berezia den. Hala gertatzen da, adibidez, sigla baten bidez adierazten diren marka eta modeloen izenekin. Berez, izen bereziak dira, baina, metonimiaz, haiei elkartutako produktu edo objektuak izendatzeko erabiltzen dira, eta, kasu horretan —funtzio hori betetzen ari direnean—, izen arrunt bilakatzen dira. Adibidez:\nA380 (Airbus 380) hegazkin-modelo bat da, eta A380 siglaren erreferentea, alde horretatik, izendapen berezi bat da. Sigla horren bukaera silabaka (hitz gisa) irakurtzen da [a-hirurehun-eta-laurogei], eta, deklinatze-ondorioetarako, bokalez bukatzen da. Beraz, honela deklinatzekoa da:\nNOREN: A380ren; NORK: A380k…\nA380ren pisuaren % 25 polimerozkoa da.\nHala ere, beste kasu batzuetan modeloa ez eta objektua adierazten du. Orduan, izen arrunta da, eta izen arrunt gisa deklinatu behar da:\nLufhansak erosi zuen lehenengo A380ak pitzadura bat zuen hego batean.\nLehenengo bi A380en entrega lau hilabetez atzeratu da.\nAlderantziz ere gerta daiteke inoiz, hau da, berez erreferente arrunta duen sigla batek erreferente berezia izatea testuinguru jakin batean. Adibidez:\nI+G (ikerketa eta garapena). Siglaren erreferentea izendapen arrunt bat da, eta siglaren bukaera letraka irakurtzen da [i-gehi-ge] . Deklinatze-ondorioetarako, bokalez bukatzen da [igehige].\nBeraz: NOREN: I+Garen; NORK: I+Gak.\nEspainian, I+Garen egoera lastimagarria da.\nBaina sigla berak erreferente berezi bat izan dezake, baldin eta erakunde baten sail baten izena bada.\nOrduan: NOREN: I+Gren; NORK: I+Gk.\nElhuyarko I+Gk Pompeu Fabra Unibertsitateko mahai-inguru batean parte hartu du. Igor Leturia Elhuyar Fundazioko I+G saileko ikertzaileak Pompeu Fabra Unibertsitateko…\nBeste batzuetan, sigla baten erreferentea izendapen berezia den ala ez jakitea ez da hain erraza, batez ere testu teknikoetan (eta, batez ere, testuak itzultzean itzultzailea ez bada gaian aditua). Adibidez:\nMP4 (MPEG-4 Part 14). Zer da? (Wikipedia: MPEG-4 Part 14 or MP4 is a multimedia container format standard specified as a part of MPEG-4). Jende askok, MP4 sigla ikusi, eta musika, bideoa eta argazkiak erreproduzitzeko balio duen aparatua dela pentsatuko du (eta hala izango da erabilera metonimikoan, hala nola MP4a hondatu zait edo nire MP4a politagoa da zurea baino gisakoetan), baina, berez, formatu bat da.\nEta formatu bat, eta ez erreproduzigailu bat, adierazten duenean, zer da? Berezia ala arrunta? Hezkuntza Sailak 2011n argitaratutako Zientzia eta teknikako euskara arautzeko gomendioak lanean agertzen diren adibideen arabera, formatuak eta lengoaiak, oro har, izen bereziak dira:\n• COBOL (Common Business-Oriented Language; irakurtzean, «cobol»): COBOLez idatzitako programa.\n• BASIC (Beginners All-purpose Symbolic Instruction Code; «basic»): BASICez idatzitako programa; BASICen sintaxia.\n• GIF (Graphics Interchange Format; «gif»): GIFen animazio-aukerak.\n• ASCII (American Standard Code for Information Interchange; «ascii»): ASCIIn honela kodetzen da zuriunea.\n• XML (Extended Markup Language; «ixa eme ele»): XMLz kodeturik dago; XMLren onurak.\n• PDF (Portable Document Format; «pe de efe»): PDFn zegoen dokumentu hura.\n• HTTP (Hypertext Transfer Protocol; «ha txe te te pe»): HTTPren zehaztapena.\n• JPEG (Joint Photographic Exper ts Group; «jota pe ge»): JPEGra pasatu zuen irudia; JPEGn gordez gero, informazioa galtzen da.\nBaina, goragoko MP4 adibidean bezala, izen arrunt ere izan daitezke. Adibidez:\n• Kasu horretan, WebView objektu batean bueltatzen duen HTMLa ia bere horretan erakusten da.\nAdibide horretan, HTLMa delakoa HTLM kodea da. Alegia, ez da formatua, baizik eta formatu horretan idatzitako kodea; alegia, izendapen arrunta.\nSiglak letra larriz idazten dira, eta letren ondotik punturik jarri gabe (puntuak laburdurei dagozkie, ez siglei). Deklinatzean, eskuarki ez da marratxorik jartzen siglaren azken letraren eta deklinabide-atzizkiaren artean, sigla letra larriz idazten denez eta deklinabide-atzizkia letra xehez argi geratzen baita non amaitzen den sigla.\nHori da arau nagusia, baina badira salbuespenak. Sigla batzuk letra larriz eta letra xehez idazten dira; letra xehez idazten den sigla-zatia amaieran dagoenean, komeni da marratxoa jartzea sigla non amaitzen den nabarmentzearren. Adibidez:\nETApm (ETA politiko-militarra). Siglaren erreferentea izendapen berezi bat da: talde edo elkarte bat. Siglaren amaiera silabaka irakurtzen da [eta-pe-eme], eta, deklinatze-ondorioetarako, bokalez bukatzen da [etapeeme].\nBeraz: NOREN: ETApm-ren; NORK: ETApm-k.\nBPGb (barne-produktu garbia). Siglaren erreferentea izendapen arrunt bat da. Sigla letraka irakurtzen da [be-pe-ge-be], eta bokalez bukatzen da.\nBeraz: NOREN: PPGb-aren; NORK: BPGb-ak.\nBestalde, siglaren azken letra eta deklinabide-atzizkiaren azken letra berdinak direnean, marratxoa jartzea komeni da.\nGKE (gobernuz kanpoko erakundea)\nBeraz: NOREN: GKE-en biltzarra.\nHala gomendatzen du Eusko Jaurlaritzako Hezkuntza Sailaren estilo-liburuko Ortotipografia lanak ere:\nSigla eta deklinabide-atzizkia marratxorik gabe batzen dira, salbu eta siglaren azken letra berberaz hasten denean atzizkia ere.\nSiglak karaktere alfanumerikoak dituenean (letrak eta zenbakiak), marratxoa jarri behar da?\nLehenengo zalantza da ea marratxorik behar den sigla barnean letren atala eta zenbakien atala bereizteko. Alegia, G-20 taldea ala G20 taldea? Espainiako M-15 mugimendua ala Espainiako M15 mugimendua?\nBietara ikusten dira, baina marratxoa ez da behar: G20 taldea eta M15 mugimendua. Beste kasu batzuetan, gainera, ez da zalantzarik izaten: MP3 idazten da, eta ez MP-3. Hala ere, beste sigla teknologiko batzuetan nahiko orokorra da marratxoa: MPEG-1.\nSigla teknologiko estandarizatuetan, baldin eta estandarrak marratxoa badu, hala jarri beharko da, baina, gainerakoetan, hobe da marratxorik ez jartzea. Gaztelaniaz, adibidez, marratxorik gabeko formaren alde egin du RAEk Ortografía berrian:\n(…) el uso del guion para separar la parte literal de la numérica es cada vez menos frecuente, por lo que su presencia en este tipo de siglas no se considera ya obligatoria.\nBigarren zalantza da ea siglaren eta deklinabide-atzizkiaren aurrean marra jarri behar den. Kontuan izanik, batetik, sigla arruntetan marratxorik ez dela erabiltzen, eta, bestetik, zenbaki arabiarrak deklinatzean ere marratxorik ez dela erabiltzen (adibidez: 15etik 37ra eta ez 15-etik 27-ra), pentsa liteke marratxoa ez dela beharrezkoa. Hala ere, sigla non amaitzen den argi eta garbi adieraztearren, marratxoa erabiltzea komeni da. Hala gomendatzen da Zientzia eta teknikako euskara arautzeko gomendioak lanean ere. Adibideak:\n• PL/1 (Programming Language 1; [pe ele bat]): PL/1-ez idatzitako programak.\n• RPG-II (Report Program Generator II; [erre pe ge bi]): RPG-II-ren garaiak.\n• G20-ren azken bilera Londresen izan zen.\nSigla baten erreferentea letra etzanez idaztekoa bada, sigla ere letra etzanez idatzi behar da?\nHezkuntza Saila Ortotipografia lanak honela dio:\nLetra larriz, letrakera arruntez eta punturik gabe idazten dira siglak; baita izen osoa letra etzanez idatzi beharreko izenen siglak ere.\nKatalanez ere hori diote estilo-liburuek. Adibidez:\nLes sigles i els acrònims no s’escriuen mai en cursiva encara que la designació completa de l’organisme, l’entitat, la publicació, etc., hi hagi d’anar per tractar-se d’expressions estrangeres o per altres convencions.\n- per construir pàgines cal fer servir Hyper Text Markup Language.\n- per construir pàgines cal fer servir HTML.»\n(Les abreviacions. Material complementari d’elaboració de documents i tècniques d’expressió escrita; Diputació Barcelona; http://www1.diba.cat/llibreria/pdf/51581.pdf)\nGaztelaniaz, ordea, honela dio RAEren Ortografíak:\nLas siglas que corresponden a títulos de libros o publicaciones periódicas, secuencias que, cuando aparecen desarrolladas, deben marcarse en cursiva, se escriben en esa misma clase de letra: DHLE (sigla de Diccionario histórico de la lengua española), BRAE (sigla de Boletín de la Real Academia Española).\nArau berri horren arabera, BOE (Boletín Oficial del Estado), BOG (Boletín Oficial de Gipuzkoa) eta gainerakoak letra etzanez idaztekoak dira gaztelaniaz. Euskaraz, berriz, EAO (Estatuko Aldizkari Ofiziala), GAO (Gipuzkoako Aldizkari Ofiziala) eta abar idazten jarraituko dugu, siglan letra etzanik erabili gabe, orain arte bezala.\n Hori sigla prototipikoaren definizioa da. Ez dagokio lan honi sigla-moten deskribapen morfologiko xehea egitea, baina, lan honetan bertan ikusiko dugunez, badira sigla prototipiko ez direnak ere.\n Akronimoaren definizio horretan bi mota bereiz daitezke, baina bereizketa oso espezializatua da, eta ez du, gure lanerako, ondoriorik:\n1- sasisiglak (edo sigloideak). Lexia osatzen duten hitzetako baten edo batzuen bi grafema (eta ez lehen grafema bakarrik) hartzen dituzte, emaitza silabaka irakurtzeko modukoa izatea lortzearren: ADECU (Asociación de Defensa de los Consumidores y Usuarios), CEDEFOP (Centre européen pour le développement de la formation professionnelle).\n2- siglonimoak. Lexia osatzen duten hitzetako baten edo batzuen grafemak, silabak edo hitz-zatiak modu gutxi-asko arbitrarioan hautatzen dira, emaitza silabaka irakurtzeko modukoa izatea lortzearren: AFNOR (Association Française de Normalisation), HUNOSA (Hulleras del Norte, S.A.), BANESTO (Banco Español de Crédito). Adibide horietan, AFNO sasisigla (eta ez AFNOR), HUNSA sasisigla (eta ez HUNOSA) eta BEC sigla (eta ez BANESTO) nahikoak lirateke silabaka irakurri ahal izateko.\n Irizpide formala ere erabili ohi da izen arruntak eta bereziak bereizteko. Irizpide formalak formari, itxurari, erreparatzen dio. Izen arruntek determinatzailea hartu ohi dute, eta izen bereziek ez:\n• Saroik automobil berria erosi zuen iaz (automobil *berri erosi du).\n• Usurbil ederra da (*Usurbila ederra da).\nBaina, siglak aztertzeko, irizpide formalak ez du balio.\n Izendapen bereziak izen berezitzat jotzea ez da noski euskararen bereizgarria. Berdin gertatzen da inguruko hizkuntzetan. Adibidez, Manual de la Nueva Gramática de la Lengua Españolak honela dio (§ 12.5.1c):\nSe ajustan en mayor o menor medida a las características de los nombres propios los que denotan festividades o conmemoraciones (la Ascensión, el Ramadán); astros (Ganímedes, Marte, Orión); representaciones alegóricas (la Muerte); títulos de obras (Simón Bocanegra); fundaciones (Lolita Rubial); órdenes religiosas (Santa Clara); empresas (El Mercurio de Antofagasta); clubes (Club Deportivo Istmeño); corporaciones (Real Academia Española), y otras muchas asociaciones, agrupaciones o instituciones de diversa naturaleza.


Txotxongiloen Mostraren hamargarren edizioa Bergaran, gaur hasi eta domekara arte - Bergara - Goiena.eus\nTxotxongiloen Mostraren hamargarren edizioa Bergaran, gaur hasi eta domekara arte\nJokin Bereziartua Lizarazu 2010-10-22 11:59\nBi urtean egiten den Nazioarteko Helduendako X. Txotxongilo Mostra heldu da Bergarara, Taun Taun antzerki taldearen eskutik eta Bergarako Udalaren laguntzaz. Zortzi ikuskizun izango dira, herriko gune ezberdinetan: San Martin plazan, Zabalotegi aretoan eta gaztetxean, besteak beste. Aurten ez dago Pol-Pol taberna, eta beraz, ez da ohiko emankizunik egongo.\nBi urte pasa dira dagoeneko. Bueltan dator, Taun Taun antzerki taldearen eskutik, X. Txotxongilo Mostra. Lehena 1991n egin zen. Ordutik Euskal Herriko eta Espainiako antzerki panoraman hutsune interesgarri bat bete izan du. Izan ere, Bergarakoa ikusle helduari begira pentsatutako Espainiako txotxongiloen lehen mostra izan zen.\nSalbuespenak salbuespen, bi urtean behin antolatu du Taun Taun antzerki taldeak Txotxongilo Mostra, Bergarako Udalaren laguntzaz. Ibilbide luzekoa da eta normalean, arrakastarik ez duten ekimenek ez dute hainbat urtetan irauten. Eta are gutxiago 21 urte luzetan.\nMagia duen jaialdi berezia\nMostra Taun Taun taldeko kideen txotxongiloekiko zaletasunaren emaitza da. Jaialdi berezia da, eta magia osagai garrantzitsua du. Ez du inor axolagabe uzten: ez bisita egiten duen konpainia, ez artista, eta noski, ezta ikuslea ere. Ikusleen artean, antolatzaileek jakinarazi dutenez, dagoeneko asko dira bi urtean behin ematen den zitari hutsik egiten ez diotenak.\nFamilian gozatzeko ekimena da, baina bereziki helduendako. Eta kalitate altukoa, nazioarteko artista onenak batuko dira-eta gaur hasi eta domekan amaituko den mostran. Gainera, eta formatu txikiko mostra denez, esperientziak elkartrukatzeko topaketa gune bilakatzen da. Izan ere, aste bukaeran zehar jatorri ezberdinetako artistak ezagutza eta ideiak elkartrukatzeko aukera izango dute. Taun Teatroarentzat ere esperientzia aberasgarria da, noski.\nZortzi ikuskizun izango dira. Bergarako txoko ezberdinak hartuko dituzte txotxongiloek: San Martin plaza, Zabalotegi aretoa eta gaztetxea bereziki. Hala ere, mostrako azken ikuskizuna, En La Lona taldearen Exodo lana –goiko argazkian–, kalean bertan izango da, 21:30etik aurrera.\nHitzordu guztiz gomendagarria da mostra, beraz. Are gehiago, helduek irudimena garraiobide hartuta, bidai ahaztezin bat egin dezaten zortzi txartel, zortzi ikuskizun, eskaintzen ditu-eta.


Egoitzak birpentsatzea, bidezko deskonfinamendua eskatzea eta doluan laguntzea | Angula Berria\nHasiera » Egoitzak birpentsatzea, bidezko deskonfinamendua eskatzea eta doluan laguntzea\nEgoitzen eredua bera da guk une honetan zalantzan jarri nahi duguna. Agintekerian, masifikazioan eta deshumanizazioan oinarritzen direnean, egoitzak, adinekoen hilobietan bihurtzen dira.\nEta zer esan lan egiten duten langileez, gehienetan lan-egoera prekarioetan eta dauden gehienak emakumeak, gure onespen osoa merezi dutenak eta haiekin batera izango gaituztenak beren aldarrikapenen aldeko borrokan, beren lana duinduko duten lan-baldintzak lortzeko. Egungo egoitza-ereduarekin, Egoitza publikoek, zein pribatuek ezin diete erantzun egoiliarren premiei modu gizatiar eta eraginkorrean, nahiz eta pribatuetan gertatu diren heriotza eta kutsatze datuak askoz okerragoak diren.\nEgoitzen formatua birpentsatu eta zerbitzu publiko gisa birplanteatu behar dugu. Gaur egun, ez litzateke negozio gisa sortutako egoitzarik egon behar, edo pertsonen aparkaleku gisa eratu "produktiboak ez direlako”.\nAurreikus daitekeen deskonfinamenduarekin are ageriago geratzen da 60 urte bete ditugunon atzean dagoen estereotipoa. Ahultzat hartzen gaituzte. Jaiotze-dataren arabera epaitzen gaituzte, ez gure egoeraren arabera. Adina da ikuspegi nagusia, eta ikusezin bihurtzen dute 60 eta 110 urte bitarteko pertsonen artean dagoen aniztasuna. Gutaz modu paternalistan "gure adinekoak" bezala hitz egiten dute. Kontraesan nabaria da, izan ere, 60 urterekin lanean jarraitu behar dugulako.\nGure ordez erabaki nahi dute, behin eta berriro erakusten ari garenean, zoritxarrari aurre egiteko dugun gaitasuna. Adinekook abian jarri dugu bidezko pentsioen aldeko borroka-mugimendu eredugarri bat, pentsioa gutxienez 1080€koa izan dadila eskatuz. Krisi honen ondorioz eta gure agintarien atzerapenaren eta eraginkortasunik ezaren ondorioz sortu diren sare solidario berrietan sartu gara. Teknologia berriak erabiltzeko gai garela erakutsi dugu eta, gainera, zaintza-lana egiten jarraitzen dugu.\nDeskonfinamendua ezin da pertsonen adinean oinarritu, pertsona bakoitzaren egoera kontuan hartuta doitu beharko da. Etxeetatik irteteak neurri ekitatiboa izan beharko du, gure bizitzetara itzultzea ahalbidetuko diguna.\nEta bizitzaz hitz egitean, heriotzaz ere hitz egin behar da. Bakarrik hil diren pertsona horien heriotza, eta senitartekoek gogoan dituztenak kaleetan, zuhaitzetan kamisetak ezarriz, beren izenekin, ez dutelako nahi inork horiek ahaztea.\nEgoera horretan hildakoen familieil saminean lagundu nahi diegu, irabazi pribatuak lehenesten dituen elite baten deskuiduak larriagotuta, osasuna eta egoitzak premia biziko zerbitzu publikotzat hartzearen gainetik. Jakin badakigu familia horiek eta haien lagunek dolu-prozesu bereziki mingotsa pasatzen ari direla, ohikoa ez den konfinamendu- eta isolamendu-egoera dela eta.\nDoluan dauden pertsonei gure babesa adierazteko, herritar guztiak gonbidatzen ditugu kamiseta zuri, krespoidun bat jartzera leiho eta balkoietan. Pertsona horiek ere gure berotasuna senti dezaten nahi dugu animo eta esker oneko txaloetan, gaixoek, haien zaintzaileek, osasun-langileek, garbitzaileek eta gure biziraupenerako funtsezkoak diren gainerako zerbitzuek sentitzen duten bezala.\nJar ditzagun gure leiho eta balkoietan xingola beltzdun kamiseta zuriak, ikus dadin guk ez dugula ahazten.


Hilbera "Mundu galdua" (Blackstorm) - Fucktotum\nHilbera "Mundu galdua" (Blackstorm)\nFucktotum | 2022-04-10 20:34\nLan mardula eta aunitz aberatsa osatu du Markina-Xemeingo boskoteak. Izan ere, eta lehen lana dela kontuan hartzen badugu, haren heldutasunak harritzen baikaitu. Epikaz jantzitako hamar kantu dira, introa eta outroa barne, eta sentsazio pilaketa aski estimulagarria da kantu guztietan. Ahots melodikoak dira nagusi, eta bikoizten direnean lortzen dutena magia hutsa da. “Infernuko ilargi”, “Mundu galdua” edota “Denboraren balioa” dira horren adibiderik garbienak. Tonu altu eta bikoizketa landu horietan hastapenetako Urtz taldea ere burura etor dakiguke. Esan dezagun haien ahotsen eta atmosferen abilezia gogora ekarri dezaketela, baina orokorrean muturrerago jotzen dutela.\nLaurogehiko hamarkadako Heavy Metal klasikoaren patroi melodiko eta harmonikoak maisuki menperatzen dituzten arren, Thrash Metalaren basakeria ere oso aipagarria da hainbatetan (“Azken aukera”, “Mundu galdua”, “Oroitzapen ahaztuak” eta abar). Kantuek arnasa har dezaten egin duten lana ere aipagarria da inondik ere. Disko oso musikala dugu, pasarte landu zein erritmo oparoez beztitutakoa. Bonbo bikoitzaren (edo pedal bikoitzaren) erabilera brutala eta neurtua da era berean, eta abiadura handiko azelerazioetan (“Infernuko ilargi”, “Zu zeu”) zein pasarte musikal inspiratuetan kalitatezko zigilua jartzen dute. “Genesis” beste gailur bat dugu, konposozio borobila izateaz gain bere baitan gitarra bikoiztu kartsuak eta melodikoak baitakartza. “Zu zeu” kontzertuetan ukabila jaso eta oihuka kantatzeko errepika perfektuaren jabe da, gitarra riff zorrotzak, bonbo pedal bikoitzaren birrinketa errukigabeak eta disko osoa borobiltzen duten erritmo aldaketa zirraragarriak baitauzka han eta hemen.\nHartaz, eta arestian aipatu bezala, hogei eta hamasei minutuko totxo zeharkaezin eta monotomo bat aurkeztu beharrean, hamaika ñabardurako kolore-sorta eskaini digute beraien opera priman. Thrash Metala aipatu dugunez, haren hurrengo pausua edo erradikalizazioa izan zen Death Metal kutsua aipatu genezake akaso (soilik akaso), batez ere ahots guturalak, bonboaren pedal bikoitza eta orokorrean erakusten dituzten oldarkortasun trazengatik. Hitzek musikarekin bat egiten dute. Honela, kontsumismoa (“Azken aukera”) edota zapalkuntzaren aurkako ereserkiak ditugu nagusi. Guzti hori Heavy Metalaren poesia erromantiko eta dionisiakoa ahaztu gabe. Bestalde, erligioaren gaitzespena arrazoi ideologikoengatik etor litekeen arren, hark egindako errepresioaren aurkako erantzuna da bai talde honetan zein orokorrean Heavy familian nagusi. “Infernuko ilargi”ri dagokionez, Jaun Beltza aipatzen dute, era sinbolikoan ordea, azkenean “denok barnean daukagun deabrua deika hasi zait” ondorioztatzeko. Horregatik guztiagatik, hitz borrokalari bezain askatzaileak dira, baina barnera begiratzen duten hausnarketak ere ez dira falta (“Zu zeu”, “Denboraren balioa”).\nEuskal Heavy Metala Euskal Thrash Metala Heavy Metala Hilbera Thrash Metala


Hauteskunde Orokorrak 2015. Egutegiak\nLaburpen-egutegia. 2015eko hauteskunde orokorretako funtsezko mugarriak jasotzen ditu:\nEgutegi orokorra. 2015eko hauteskunde orokorretako hauteskunde-jarduera nagusiak eta epe garrantzitsuenak jasotzen ditu, bai eta haien legezko oinarria ere.\nErroldaren erakustaldia, hauteskunde-aldiko zuzenketak eta errolda-txartelak\nHautagaitzentako ordezkariak hauteskunde-administrazioaren aurrean\nHautagaitzak aurkeztea eta aldarrikatzea\nHauteskunde-aldian botere publikoei ezarritako debekuak\nEgoitza espainian dutenek botoa posta bidez emateko\nGaixo dauden edo desgaitasunak dituzten espainiako egoiliarrek botoa posta bidez emateko\nAtzerrian aldi baterako bizi diren egoiliarrek posta bidez bozkatzeko\nItsasoan diren langileek botoa posta bidez emateko\nIraunkorki atzerrian bizi direnek botoa emateko\nIraunkorki atzerrian bizi diren baina hauteskunde-prozesuaren aldian aldi baterako espainian diren egoiliarren posta bidezko botoa\nArtekariak eta ahaldunak izendatzea\nHauteskunde-administratzaileak, diru-laguntzen aurrerapena eta diru-laguntzen eguneratzea\nBozketa, boto-zenbaketa eta hautetsiak aldarrikatzea\nIkusmen-desgaitasuna dutenentzako boto irisgarria\nDiputatuen kongresua eta senatua eratzea\nAlderdi politikoak. (pdf 101 Kb)\nHauteskunde mahaietako kideak. (pdf 35 Kb)\nEspainiako egoiliarrak. (pdf 93 Kb)\nAtzerrian aldi baterako bizi diren egoiliarrak. (pdf 96 Kb)\nIraunkorki atzerrian bizi diren egoiliarrak


Haur soldaduak, baztertu behar ez dugun errealitatea | Consumer\nHaur soldaduak, baztertu behar ez dugun errealitatea\n18 urtetik beherako 300.000 bat haur erreklutatu egiten dituzte 18 herrialderi aurre egiteko, mezulariak, espioiak edo, neskatoen kasuan, sexu-esklaboak izateko\narabera: Asteartea, 2015eko martxoaren 17a\nIrudia: Servicio Jesuita Refugiado\nHaurrak dira, baina zaila da imajinatzea talde armatuen artean egunerokoa ezagutzen dutenean, etsaiari zelatatzen, etsaia zelatatzen, soldaduentzat prestatzen, edo, neskatoen kasuan, sexu-esklaboak izaten. Soldadu soldaduak ezin dira bizkarra eman. Ez da behar. Gutxienez 18 herrialdek erreklutatzen dituzte txiki horiek, eta beren eskuen artean jostailuak eduki beharrean arma bat hartzen dute. Hain da gogorra esperientzia hori, ezen familiak salbatzen saiatzen direnean baztertu egiten baitituzte edo sekula ez baitute lortzen lehengo bizitzan itzultzea. Betirako markatuta geratzen dira.\nIrudia: Jesuiten Errefuxiatuen Zerbitzua\nZein dira haur soldaduak?\nMunduan, sarritan ezagutzen ez diren eta hurbil ez dauden errealitate asko daude. Haur soldaduak dira horietako bat. Lerro militarretan, 18 urtetik beherakoen kopurua 300.000 ingurukoa da, bai haurren adinaren arabera, bai esleitzen zaizkien zereginen arabera. Hala ere, Amnesty Internationalek gogorarazi du “munduan ez dagoela soldadu adingabeen kopuru fidagarririk”.\nAdingabeko asko indarrez erreklutatzen dira, baina beste batzuk “borondatez” elkartzen dira muturreko pobreziatik ateratzeko\nOtsailaren 12an Adingabe Soldaduak Erabiltzearen Kontrako Nazioarteko Eguna ospatu zen. Alboan, Amnistía Internacional, Entreculturas, Fundación el Compromiso eta Save the Children alderdiek egoera hori salatzeko eta hori saihesteko ekintzak eskatzeko komunikatu bateratua sinatu zuten. Izan ere, haur soldaduak beren ingurunearen, egoeraren, inguruan dituzten gatazken eta abarren biktima dira.\nGehienetan, haurrak indarrez biltzen dira, baina beste kasu batzuetan, aipatutako erakundeak gogorarazten dituzte”. Faktore batzuek eragina izan dezakete haur bat talde armatu batean boluntario gisa sartzeko. Erabaki hori muturreko pobrezia-egoeretarako irteera gisa hartzen dute, enplegu-aukera mugatuak eta segurtasunik ezaren egoerak mugatuta, eta milizia horietan babesa, janaria eta ordezko familia bat eman ditzake.\nMisiones Salesianasek onartzen du Afrika dela talde armatuetako talde armatu txikiena, eta, gainera, sukaldariek, mezulariek, mezulariek, espioiek eta, batez ere, neskek sexu-esklabo gisa egiten dute lan. “Pobrezia, familiaren desegituratzea, eskola-bizitzaren bazterketa, tratu txarrak, abandonua eta bahiketak dira adin txikikoak egoera horretara eramaten dituzten arrazoi nagusiak, haurtzaroa lapurtzen baitie eta nortasuna hondatzen baitie”, kexatzen da.\nEgoera hori areagotu egin da, Boko Haram edo Estatu Islamiarra bezalako taldeetan, oraindik ere, “adingabeak giza armarri gisa erabiltzen ari dira, eta atentatu suizidak egiteko”, eta, horrez gain, “hilketa eta depilazio publikoak egitera” behartzen ditu. “Nigerian, Yemen edo Sirian, beste mehatxu bat da haurrentzat eta gazteentzat”, dio Ana Muñozek, Misiones Salesianasen bozeramaileak. Talde armatuek haurrak erreklutatzeko arrazoien artean, hauek nabarmentzen dira:\nMatxinatu gabe obeditzen dira.\nHeldu batek baino gutxiago jaten dute.\nGutxiago kexatzen dira.\nErraz ordezten dira.\nFanatikoak dira, eskuan arma bat dutela.\nEspioi onak dira.\nXantaia eta truke dira.\nEgoera guztiak gogorrak dira. Baina neskei eragiten diena bereziki nabarmentzen da. Adingabeak erreklutatzen dituzten 18 herrialdeetatik zazpik, gutxienez, sexu-esklabo gisa, ezkontza bortxatuetan edo gatazka armatuetan erabiltzen dituzte neskak. Zenbaitetan, gainera, egoera horietako batzuk ere gertatzen dira, eta horrek estigmatizatu egiten du, eta familiak arbuiatzen ditu, berriz gizarteratzeko programetan parte hartzen dutenean edo, genero-arrazoiengatik, desarmatze- eta errehabilitazio-programetan adingabeak baztertzen dituztenean. Egoera horietan elkartzen dira talde horietan dauden osasun-arazoak.\nNazio Batuen datuak suntsitzaileak dira: Kongoko Errepublika Demokratikoan bildutako neska gehienak esklabo sexualak ziren; Sierra Leonan, berriz, bushwives edo “oihaneko emazte” izan ziren; Kolonbian, adin txikikoen eta FARCen komandanteen arteko ezkontza bortxatuak. “Askotan, segurtasunezko arrazoiak direla eta, ezkontzen dira; izan ere, aginte baten emazte-estatusa talde armatuko beste kide batzuek bortxatzen jarraitzea eragozten dute”, azpimarratu zuten aurreko erakunde horiek, eta otsailaren 12an Espainiari “haurren erreklutamenduarekin amaitzeko ekimenak lehentasunezkoak izatea Nazio Batuetako Segurtasun Kontseiluko kide gisa” eskatu zuten.\nAdingabeak erreklutatzen dituzten herrialdeak\nKalkuluen arabera, gaur egun 18 herrialdetako 51 talde armatuk eta zortzi gobernuk “barruko gatazka armatuetan” haurrak erreklutatzen dituzte: Afganistan, Kolonbia, Boli Kosta, Filipinak, Irak, Libano, Malia, Nigeria, Myanmar, Pakistan, Hegoaldeko Errepublika, Somalia, Hegoaldeko Errepublika, Somalia, Kongoko Errepublika Demokratikoa, Thailandia eta Yemen.\nHaurrek gatazka armatuetan parte hartzeari buruzko Haurren Eskubideen Konbentzioaren hautazko Protokoloak haurrak erreklutatzea debekatzen du. 18 urtean, liskarretan zuzenean parte hartzeko gutxieneko adina ezartzen du. Orain arte, 159 herrialdek berretsi dute (2002an Espainiak egin zuen), 22 ez dute sinatu eta berretsi eta 14 sinatu dute, baina ez dute berretsi. Protokoloak guztiak behartzen ditu erreklutamendua galaraztera eta desmobilizatutako adingabeei errekuperazio-zerbitzuak ematera.\nHorrela bizi dira adingabekoak\nKristala, Afrika Erdiko Errepublika. Familia defendatzeko, Seleka talde armatuan sartu zen. Selekak anaia zaharra atxilotu eta gaizki tratatu zuen, eta ez zuen nahi beste kide batzuei gauza bera gertatzea. Ibilgailuak gainbegiratzen zituen eta dirua biltzen zuen kontrol-postu batean. Orain, 16 urterekin, Cristal kakahueteak saltzeko negozio txiki bat dago.\nHéctor eta Luis, Kolonbia. Héctorrek dio “arma zela jostailurik onena”, “benetan” izan zuelako. Luisek, berriz, FARCek errekrutatuta, etapa hori “oso gogorra” zela esan zuen, ez baitzuen inoiz jakin noiz eroriko zen zaurituta edo bonba bat.\nhaurrak menores-eu niñas-eu niños soldado-eu


Donostiako 100 entitatek baino gehiagok eman dute izena jada Euskaraldiaren bigarren edizioan parte hartzeko\nDonostiako Udalak eta hiriko euskaltegiek eta zentro homologatuek euskara ikasteko deia egin diete donostiarrei. 2020-2021 ikasturtean euskara ikasi nahi dutenek izena emateko aukera dute irailean hiriko euskaltegietan eta zentro homologatuetan. Hori gogoratzeko, dagoeneko sendotuta dagoen #euskaldunízate leloa duen kanpaina jarri dute martxan. Era berean, Donostiako Udaleko Euskara Zerbitzuaren dirulaguntza eskatzeko epeaurriaren 1etik azaroaren 23ra egongo da zabalik.\n"Oporretan euskaraz" udalekuak berriro martxan\nUdaleko Euskara Zerbitzuak martxan jarri ditu berriro “Oporretan Euskaraz” udalekuak. Bi eguneko etena eta gero, Donostiako Udalak udalekuak berrabiarazteko erabakia hartu du egungo egoeraren eta tokiko osasun datuen azterketa egin eta gero.


'Artea Mugimenduan' ibilbide artistikoa inauguratu zuten igandean Artziniegan - Artziniega - Aiaraldea.eus\n'Artea Mugimenduan' ibilbide artistikoa inauguratu zuten igandean Artziniegan\nAimar Gutierrez Bidarte 2022-05-02 13:44\n15 sortzaileren lanak ikusgai egongo dira herriko komertzio, museo eta bestelako eraikinetan, 'Artea Mugimenduan' egitasmoaren barruan. Atzo aurkeztu zuten ibilbide artistikoa, hainbat sortzaileren parte hartzearekin.\nHerriko komertzioek, tabernek, jatetxeek, museoek, farmaziak edota Arteko Amaren santutegiak 15 sortzaileren obrak izango dituzte ikusgai hurrengo hilabetean, Artea Mugimenduan egitasmoaren barruan. Atzo aurkeztu zuten ibilbide artistikoa, Santxotena Museotik abiatuta.\nEkimenean parte hartzen duten sortzaile ugarik parte hartu zuten maiatzaren 1eko aurkezpenean. Komertzioz komertzio obra desberdinak aurkezten aritu ziren Pinto aita semeak, Peio Ureta, Teresa Lafragua edota Aintzane Iturribarria. Guztira 28 toki desberdinetan egongo dira artelanak erakusgai.


Irekia Eusko Jaurlaritza - Gobierno Vasco :: Maiatzaren 6an AUO Txagorritxu Ospitaleko 1.C solairuko igeltsuzko sapai faltsuaren zati bat jausi zen, baina, ezbeharrak ez zuen kalterik eragin pazienteengan ezta langile saniatarioengan ere\nMaiatzaren 6an AUO Txagorritxu Ospitaleko 1.C …\nMaiatzaren 6an AUO Txagorritxu Ospitaleko 1.C solairuko igeltsuzko sapai faltsuaren zati bat jausi zen, baina, ezbeharrak ez zuen kalterik eragin pazienteengan ezta langile saniatarioengan ere gela jenderik gabe zegoelako. Araba ESIko Zuzendaritzak segurtasun-protokoloa jarri zuen martxan, eta zuhurtasun-neurrien artean, solairu horretako paziente guztiak ospitaleko beste eremu batzuetara eramatea erabaki zuen.\nLekualdaketa egin eta gero teknikarien talde batek 1.C solairuko igeltsuzko sapaia duten gela guztiak berrikusi zituen eta ezbeharra gertatu zen gelan eta ondokoan igeltsuzko sapai faltsuaren akatsak ikusi zituzten. Horren ondorioz, konponketa lanek iraun bitartean gelak itxita egotea erabaki zuten. Halaber, eta prebenitzeko asmoz, aipatutako solairu osoa itxita geratuko zen gela guztiak goitik behera ondo miatuta egon arte.\nGaurdanik (astelehena) aurrera, eta geletako akatsak behin konponduta, solairua normaltasunez erabiliko da. Era berean, AUOko gainontzeko gelak berrikusteko plan bat diseinatu da, eta, bide batez, AUOko Segurtasun eta Autobabesaren Batzordeari ere bilerara deitu diote gertatutako intzidentzia aditzera eman, eta martxan jarritako neurri nahiz garatu beharreko jardunbideen berri emateko.\nAraba ESIko Zuzendaritzak mantenimenduko langileei eta gainontzeko profesionalei ezbeharra konpontzeko berehalako erantzuna eskertu nahi die. Modu berean, barkamena eskatu izandako eragozpenengatik, baita bere poztasuna adierazi ere zauritutakoak egon ez izanagatik.\nAraba ESIko Zuzendaritza


Campremy - Wikipedia, entziklopedia askea.\nAnsauvillers, Bonvillers, Noyers-Saint-Martin, Saint-André-Farivillers, Thieux eta Wavignies\n260 (%53.9) 230 (%47.7)\nCampremy Frantziako udalerria da, Oise departamenduan dagoena, Frantzia Garaia eskualdean. 2013an 378 biztanle zituen.\n2007an Campremy udalerrian erroldatutako biztanleak 378 ziren. Familiak 138 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 43 seme-alabarik gabeko familiak ziren, 63 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 158 etxebizitza zeuden, 142 familiaren etxebizitza nagusia ziren, 9 bigarren erresidentzia ziren eta 7 hutsik zeuden. 151 etxeak ziren eta 5 apartamentuak ziren. 142 etxebizitza nagusietatik 110 bere jabearen bizilekua ziren, 28 alokairuan okupaturik zeuden eta 4 doan lagata zeuden; 4 etxek bi gela zituzten, 23 etxek hiru zituzten, 43 etxek lau zituzten eta 72 etxek bost zituzten. 113 etxek euren parking plaza propioa zuten azpian. 62 etxetan ibilgailu bat zegoen eta 70 etxetan bat baino gehiago zituzten.\nCampremy udalerriko biztanleria-piramidea 2009an .\n2007an lan egiteko adina zuten pertsonak 242 ziren, horien artean 184 aktiboak ziren eta 58 inaktiboak ziren. 184 pertsona aktiboetatik 164 lanean zeuden (103 gizon eta 61 emakume) eta 20 langabezian zeuden (7 gizon eta 13 emakume). 58 pertsona inaktiboetatik 16 erretiraturik zeuden, 16 ikasten zeuden eta 26 "bestelako inaktibo" gisa sailkaturik zeuden.\n2009an Campremy udalerrian 147 unitate fiskal zeuden, 413,5 pertsonek osaturik. Pertsona bakoitzeko diru-sarrera fiskalaren mediana urteko 17.979 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 1 garraio enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Campremy udalerrian 8 nekazaritza-ustiategi zeuden, 474 hektarea erabiltzen.\nBNF: 15267362h (data)


Gonzalo Arconada - Wikipedia, entziklopedia askea.\nDonostia, 1961eko uztailaren 23a (59 urte)\nReal Jaén Club de Fútbol /\nGonzalo Arconada Etxarri (Donostia, Gipuzkoa, 1961eko uztailaren 23a - ) gipuzkoar futbol entrenatzailea da.\nLuis Miguel Arconada futbol atezain ezagunaren anaia da. Entrenatzaile lanetan hasi zen La Salleko gazteen taldean, ondoren Danaken bigarren taldera pasatuz. Beranduago Danak taldea entrenatu zuen 5 denboralditan zehar. Irungo Real Union taldera pasa zen eta bertan 7 denboraldi egin zituen. Tolosa taldetik pasa eta gero, Beasain taldea ere entrenatu zuen 2.B mailan.\n2006ko urtarrilean Real Sociedad taldeko entrenatzaile izatera pasatu zen, Jose Maria Amorrortu ordeztu eta denboraldi amaieraraino. Hurrengo denboraldian Burgos CF-k fitxatu zuen eta urtez urte bigarren mailako talde ugari pasa zituen. 2017an Errealaren emakumezkoen taldea entrenatzera etorri zen, talde berean gizonezkoen eta emakumezkoen taldeak gidatu dituen lehen entrenatzailea izan da.\nLa Salle 1978-1986\nTolosa Futbol Kluba 1998-1999\nBeasain Kirol Elkartea 1999-2001\nUnión Deportiva Almería 2008\nClub Deportivo Tenerife 2010\nClub Deportivo Mirandés 2013\nBarakaldo CF 2017\nReal Sociedad (emakumezkoak) 2017-\nReal Unioneko entrenatzaileak\nOrriaren azken aldaketa: 23 uztaila 2020, 19:30.


Guipuzkoa – Erratratu Nomada\nLarunbata, gure Beizamako egonaldiaren azken aurreko egunean, Feli hurbildu zen erretratua egitera. Plaza pareko baserrikoa zela esan zigun. Beizama elkarrekin bisitatu genuen lehen alditik, atentzioa deitu zigun bere baserriko garajearen ateak, bere lehio handia eta zig zag erara irekitzen den ateagatik. Garaje hori bere aitaren autobusentzako egin zutela kontatu zigun, izan ere, garai batean, 2 […]\nIzaskun, Otaegi baserrikoa da, plazatik ikus daiteke mendian gora, zuriz margotua, Beizamako Aginagamendi auzoan kokatua dago. Interneten egindako bilaketaren arabera balio arkeologikoa duen baserria da. Izaskunen lehen abizena ez da Otaegi, bainan Beizaman zabaldua dagoen abizena dela azaldu zigun. Abizen honek, denborarekin kasu batzuetan “A” galdu du. Beraz, bai Otegi edota Otaegi abizenak, otea dagoen […]\nGurutze, Orexan 1995 ean jaiotako haur bakarra izan zen. Iritsi bezain pronto herriko demografiaren mapa aurkeztu zigun. Gaur egun Orexak 25 urtetik beherako 33 gazte ditu, eta beraz, herri gaztea izan harren, hain herri txikiaren etorkizuna beti aidean dago. Izan ere gazteek kanporako joera dute, ikasketak eta lagunak tarteko hasera batean, eta gero, lan aukerak […]\nAlberto izan da gure aliatu handia herrian. Azken egunetan aitortu zigun, pena pixka bat eman geniola plazan bi egun igaro ostean hain erretratu gutxi egin genituela ikusirik; azken finean, herri bakoitzak bere erritmoa du. Iniziatiba hartu zuen eta erakusketan zintzilikaturik genituen argazkiei argazkia atera zien eta herriko Whatsapp taldean partekatu zuen partehartzea herritarren artean piztekotan. […]\nAratz bezalako haurra zorte handia da Orendaingo herriarentzat. 10 urte ditu eta Aieko anaiarekin eta gurasoekin bizi da euriaz eta haizeaz babestu gintuen frontoitik oso gertu. Oso mutil jatorra da. Frontoi edo futbol zalea baino, mendiko bizikletaren zale amorratua da. Hala ere, etxetik di-da batean ekarri zuen raketarekin ibili giñen frontoian jolasean. Bere bizitza nola […]\nIrati 2006 jaiotako Orendaindarra da. Orioko Arraunketa Elkarteko arraunlaria da eta Bateletako eta Skull kategoriatan parte hartzen du. Kantauri itsasoko kosta guztian oso finkatuta dagoen kirola da arrauna. Atentzioa deitu zigun Orendainen bizi harren, mendiz inguraturiko eta Gipuzkoa barneko herrian, arraunean ibiltzea, entrenatzeko 40 minutuko kotxe bidaia egin behar bait du joateko eta beste horrenbeste […]\nIker Bitxako estudiora erretratua egitera etorri zen beste edozein Aramatar bezela. Jator, naturaltasunez eta segurtasunez aurre egin zion erretratuari. Joan ostean jakin genuen Iker bere abizenaez dela ezaguna. Bere kamixetaren bizkarrean Irribarria darama idatzirik, euskal pilotaren munduan ezagutzen duten bezela. Pilotari haundi honek, 19 urterekin, historian gazteena, Buruz Buruko Txapela irabizi zuen. Gipuzkoa osoan ez […]


Euskara ikasi nahi dutenak Urnietako euskaltegian matrikula daitezke irailaren 28ra bitarteUrnietako udala | Urnietako udala\nEuskara ikasi nahi dutenak Urnietako euskaltegian matrikula daitezke irailaren 28ra bitarte\nDuela urtebete ireki zituen ateak Urnietako euskaltegiak Udalak AEK-rekin sinatu zuen hitzarmenari esker, eta hala, Udalak bere hizkuntz politikan duen funtsezko irizpideetako bati erantzun zion, herritarren euskalduntzeari, alegia. Modu honetan Euskara ikasten hasi edo haien maila hobetu nahi duten herritarrek eskura dute urrats hori ematea, jada ez baitute beste leku batzuetako euskaltegietara joan beharrik.\nIndartsu ekin du bere ibilbidea Urnietako euskaltegiak, izan ere, matrikulazio datuak oso onak izan ziren lehenengo ikasturtean. Orotara 54 ikaslek eman zuten izena eta maila desberdinetako 5 taldeetan banatuta jardun zuten lanean. Arrakasta handiena maila baxuek izan zuten, horietan aritu baitzen ikasle kopuru handiena. Adinei dagokienean ostera, aniztasuna izan zen nagusi. Klaseak giro onean garatu ziren eta bai ikasleak eta baita irakasleak ere oso gustura geratu ziren urtean zehar burututako hobekuntzarekin. Gainera, modu berezian eskertu zuten euskara ikasteko aukera herrian bertan izatea.\nHazten jarraitzeko helburua\nLehenengo ikasturteko arrakasta ikusita, bigarrengo urte honetan espero da oraindik eta jende gehiagok ematea euskara ikasteko pausoa. Horretarako interesa duen pertsona orok izena emateko aukera du irailean zehar.\nMatrikulatzeko azken eguna: irailak 28\nInformazioa: urnieta@aek.eus helbidera idatzita edo 662338747 telefonora deituta.\nHasiera batean maila guztiak eskainiko dira euskaltegian, eta ondoren, maila bakoitzean izena ematen duen pertsona kopuruaren arabera sortuko dira multzoak.\n← Probatu Saroben eskainiko diren ikastaroak! Ate irekiak irailaren 3an eta 4ean\nLan-poltsa, jarduera fisikoaren eta kirolaren teknikaria: onartuen eta baztertuen behin-behineko zerrenda\nWorld cafe: “Eta herritarrok zer? Bizikidetza gure esku ere badago” azaroaren 20an, 19:00etan Lekaion


DonostiaEuskaraz.eus - Exkixu\nAlvarez Enparanza, Jose LuisElkar, 1995 Nobela\n«Exkixu» nobelak, bere barnean aberriaren sua irakiten sentitzen duen gazte baten ibilerak kontatzen dizkigu, harrika hasi Burgosko epaiketaren kontrako manifestazioetan eta metraileta eskuan bukatu Carrero hil eta geroxeago. Tartean, aurrerapen zoroak eraginda baserria utzi eta kalera jaitsi beharra, euskararekiko grinaren suspertzea, amodioaren gazi-gozoak, errefuxiatu bizitza, ekintzak, poliziaren torturak...\nGure herrian horrenbeste garrantzia izan duten urte horiek agertzen zaizkigu protagonistaren bitartez. Noizbaiteko abertzaleen epelkeria eta «izquierdismo»aren izenean euskara baztertzen dutenen jokaera salatzen dizkigu egileak, eta Lartzabalen hitz suharrak txalotzen. Ekintza da nagusi elaberri honetan, eta gertakariak arin-arin igarotzen dira, bata bestearen atzetik, liburuko orriak oro bukatu arteko irrikan; Txillardegiren betidaniko hizkuntza dotorean baina elkarrizketa bizi-biziekin tartekatuz.\nBaina, ezari-ezarian, igande goizeko isil-giro luzakorrak esnatu egin ninduen.\nBafore baten dei etsia entzun nuen, bakarra, iheskorra.\nOndoren, besterik ezer ez.\nGeroxeago, dena dela, egunero bezala, egunero baino nabarmenkiago hobe, burni zarata gailendu zen; eta, gero eta bertago, gero eta mantsoago ere bai tankateko ezagun hura, ia neure gela pareko geltoki hitsera zetorren «Topoa» berezi nuen, errealitatera deika ari:\n—Seirak eta hogeitabost —pentsatu nuen.\nEta aspaldidanik neure buruan hausnartutako ametsa, eta bezperan zinki erabakitakoa, betetzen hasi nintzen.\nEta batere nagikeriarik gabe, baina kontuz eta isilik, jaiki egin nintzen ohetik.\nLeihora hurbildu; eta oraindik ere begiak igurtzi aurretik, eta guztiz iratzarri gabe zeudelarik, nahi ere gabe irakurri nituen, zirrikitu batetik, bi hitz aspergarri haiek: «Pasajes-Molinao». Zenbatgarren aldiz egin ote nuen bi urte t'erdi etsigarri eta luze hartan?\n1970eko Urria abiatua. Zirrikitua zabalago egin; eta giroa, epel benetan igande hartan. Lanera beharrik ez! Ohizko larria ez zen etorri.\nGuztiz bertan neuzkan bizpahiru emakume goiztar igo ziren bagoietara. Interbentoreak bere txilibitu zorrotza jo zuen orduan; eta tranbiatzarrak, Irun aldera zubiaren gainetik pasa ondoren, betiereko bere burdin kirrinka atsekabea barreiatu zuen bazterretan. Eta nik ere, egunero bezala, berealdiko hozkia senditu nuen.\nEkialdean pareta ilunen artetik are itsugarri ere agertzen zitzaidan zeruaren hori diztirantea.\nBikaina udazkena gure herrialdean...\nEta bat-batean jauzi egin bide nuen neure barrunbean. Aittona Antton entzun bide nuen ustekabean: halako goizaldeetan «haizea heldu» esan ohi zigun. Eta ez zen sekula nahasten.\nArtean, Felix neure anaia ez esnatzekotan, argia piztu gabe jantzi nintzen bixkor. Eta ezin polikiago eta isilkiago —nik uste bederen— gelako atea ireki nuen.\nNire gelakidea ez zen zipitzik ere mogitu:\n—Argia piztu banu ere —pentsatu nuen—. Hori lotia!\nEta komunean zaratarik ez ateratzekotan musua busti ere gabe, kale aldera abiatu nintzen zuzenean.\n—Antton! —entzun nuen, zoritxarrez, gurasoen gelako ate zirrikitutik—. Baina, mutil, nora hoa ordu hauetan?\n— Kaka putza! —jaulki nuen ahapeka, baina beharbada nire amak entzuteko moduan. Zergatik ez ote du honek Felixek bezain sakonki lo egiten? Eta ez nion txintik erantzun. Zertarako?